Here is a page extracted from Wikipedia that may contain CSS, HTML, and a lot of unformatted text.

Title: ايفان تورجينيف
Content: ايڤان سيرجييفيتس تورجينيڤ (بالروسية: Ива́н Серге́евич Турге́нев; نطق: ) (اتولد فى: 28 اكتوبر/9 نوفمبر 1818, اوريول, روسيا - اتوفى : 22 اغسطس/3 سبتمبر 1883، بوجيفال، جنب باريس) كان اديب و روائى و مسرحى روسى, اشهر اعماله روايه (اباء و ابناء) نشرت سنة 1862. تورجينيف بيعتبر مايسترو الواقعيه الروسيه فى القرن التسعتاشر و كان لبه التأثير الكبير على صاحبه الاديب الفرنسى جوستاف فلوبير و على تلميذه جاى دى موباسان. اهتم تورجينيف بالتصوير الدقيق لنفسية الابطال فى رواياته و التحليل الناجح لحياتهم العاطفيه و مشاعرهم. تورجينيف عاصر ادباء روس كبار زى ليف تولستوى و فيودور دوستوييفسكى.

تورجينيف هوا اول شخص استخدم مصطلح العدميه - او النيه بعديه Nihilism فى روايته "أباء و ابناء".

حياته 
اتولد ايفان فى مدينة اوريول فى غرب روسيا, امه فارفارا بيتروفنا لوتوفينوفا و ابوه سيرجى نيكولاييفيتش تورجينيف كان كولونيل فى سلاح الخياله الامبراطوريه فى الجيش الروسى, ابوه مات و هوا عنده 16 سنه و ربته امه مع اخوه نيكولاى تربيه صعبه و كانت طفولته تعيسه بسبب ضرب امه ليه. دخل ايفان جامعة موسكو و درس الادب الروسى و السايكولوجيا و بعدها اكمل دراسته فى جامعة سانت بطرسبورج (1834-1837). سافر بعد كده المانيا و درس تاريخ علم النفس فى جامعة بيرلين و اتتلمذ هناك على ايد الفيلسوف الالمانى الكبير هيجيل.

موته 
فى يوم 3 سبتمبر سنة 1883، مات ايفان تورجينيف فى مدينة بوجيفال جنب باريس, و تم نقل جثمانه لروسيا و هناك دفنوه فى مقابر فولكوف فى سانت بطرسبورج.

اهم اعماله 
 1862 اباء و اولاد
 1860 الحب الاولي
 1852 مناظر من البوم واحد صياد (او الراجل الرياضى)
 1872 سيول الربيع
 1857 رودين
 1859 بيت الاكابر
 1860 ليلة امس
 1850 مذكرات راجل  مش له داعٍ
 1985 فلوبير و تورجينيف : صداقه عن طريق المراسلات (المراسلات الكامله)
 1877 الارض العذراء
 1867 الدخان
 1855 شهر فى البلد
 1858 اسيا
 1855  فاوست

مصادر 

كتاب روس
روائيين روس
مؤلفين روس
مواليد 1818
وفيات 1883